Diari Oficial de la Generalitat Valenciana


Sumari del DOGV 7447, del 21-01-2015 (2015/315)

Notificació de la sentència dictada en el procediment de modificació de mesures número 514/2014.
------------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/315


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 514/2014. [2015/315]  
Juí: modificació de mesures, cas contenciós 000514/2014  
Part demandant: María Isabel da Torre Suárez.  
Part demandada: Máximo Raúl Leal Ferrer.  
Sobre: modificació de mesures no consensuades.  
En el juí a què es fa referència, s'ha dictat la resolució que té la dispositiva, literalment, com seguix:  
  
«Amb l'estimació de la demanda presentada per María Isabel da Torre Suárez contra Máximo Raúl Leal Ferrer, acorde modificar les mesures vigents després de la sentència de data 15 de juny de 2009, en els termes següents:  
1. S'establix la suspensió de l'exercici de la pàtria potestat del demandat, senyor Leal Ferrer, sobre el menor R.I.  
2. S'establix la suspensió del règim de visites establit en favor del senyor Leal Ferrer sobre el menor R.I.  
2. S'atribuïx a la mare, amb el fill, l'ús del domicili familiar situat al carrer de Concepció Arenal, 44, i assumix la senyora Da Torre l'obligació d'afrontar el pagament de la hipoteca que grava la vivenda.  
  
3. S'establix la prohibició expressa que el senyor Leal Ferrer puga traure el menor, R.I.L. fora del territori nacional espanyol.  
4. S'establix la prohibició expressa que el pare puga obtindre el passaport del menor, R.I.L., o un duplicat, així com obtindre la documentació necessària per a emetre'l.  
Una vegada ferma la resolució, s'han de lliurar els oficis al Cos Nacional de Policia que comuniquen les prohibicions acordades, perquè els consten i atenguen que es complisquen.  
No es fa imposició expressa de les costes causades en esta instància.  
  
S'ha de notificar a les parts litigants i al ministeri fiscal esta sentència, i se'ls ha d'advertir que contra esta sentència es pot interposar un recurs d'apel·lació de la manera prevista en els articles 457 i següents de la Llei d'Enjudiciament Civil, i per a l'Audiència Provincial d'Alacant (Secció Novena, amb seu a Elx), en el termini dels 20 dies següents a la notificació.  
Una vegada siga ferma esta resolució, porteu-ne un testimoniatge a les actuacions principals i arxiveu l'original en el lligall de sentències corresponent.  
Així, per esta la meua sentència, jutjant definitivament en primera instància, que pronuncie, mane i firme».  
  
Atés que es desconeix el domicili o residència actuals de la part demandada, mitjançant la diligència d'ordenació del secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació a Máximo Raúl Leal Ferrer.  
  
Elx, 16 de gener de 2015.- El secretari judicial: Francisco Javier García Navarro.